HMAS Napier
Alus tilattiin Fairfield Shipbuilding and Engineering Companylta Govanista. Sen köli laskettiin 26. heinäkuuta 1939, ja alus laskettiin vesille 22. toukokuuta 1940 kumminaan valmistustelakan toimitusjohtajan George W. Barrin puoliso. Alus nimettiin Krimin sodassa Bomarsundia piirittäneen laivasto-osaston komentajan, amiraali Sir Charles Napierin (1786–1860) mukaan. Alus otettiin palvelukseen 28. marraskuuta ensimmäisenä päällikkönään Stephen H. T. Arliss.
HMAS Nestor
Britannian amiraliteetti tilasi aluksen 15. huhtikuuta 1939 Fairfield Shipbuilding and Engineering Companylta Govanista osana vuoden 1939 laivasto-ohjelmaa. Sen köli laskettiin 26. heinäkuuta, ja alus laskettiin vesille 9. heinäkuuta 1940. Alus siirrettiin Australian laivastolle 3. helmikuuta, ja se valmistui 12. helmikuuta 1941.